Magyar cég forradalmasíthatja a szerepjátékot

Egyedülálló módon, chatbotba ültette át Ian Livingstone híres Freeway Fighter (Az országút harcosa) c. fighting-fantasy szerepjátékát a magyar Talk-A-Bot. A nagyvállalati chatbotokat építő start-up egyik alapítójának jatékszenvedélyéből fakadó ötlet elnyerte a híres szerző jóváhagyását is. Jóllehet a Talk-A-Bot eredeti elképzelései között nem szerepelt, hogy belépjen a globális játékpiacra, végül mégis a Viberen (a magyar cég kiemelt partnerénél) kamatoztatták tapasztalataikat a szerepjátékos chatbot megalkotásához. A játékon kívül már egy Viber matricacsomag is támogatja a Freeway Fighter chatbot verzióját, ami mától világszerte elérhető a Viber felhasználók számára.